**Услови за добијање бодова за писање чланака на**

**Википедији на српском**

Трајање обуке и писања чланака на Википедији Србије: 2 Х 90 минута (2 двочаса)

Бодови

1. Чланак мора да има најмање 3.500 бајтова (погледати на Википедији чланке, под историјом се види број бајтова; текст мора да буде јасно написан, енциклопедијски, без сувишног уопштавања) = 4 бода
2. Инфо-кутија = 2 бода (уколико нема инфо-кутије замена је Галерија слика са 3 слике)
3. Бар једна слика (фотографија) =2 бода
4. Најмање 4 поднаслова да би се аутоматски направио садржај =1 бод
5. Унутрашње везе (повезивање са појмовима на Википедији на српском) = 1 бод
6. [Шаблон Вики-библиотекар 2021](https://sr.wikipedia.org/wiki/%D0%92%D0%B8%D0%BA%D0%B8%D0%BF%D0%B5%D0%B4%D0%B8%D1%98%D0%B0:%D0%92%D0%B8%D0%BA%D0%B8_%D0%B1%D0%B8%D0%B1%D0%BB%D0%B8%D0%BE%D1%82%D0%B5%D0%BA%D0%B0%D1%80/2021). на страници за разговор чланка (подразумевано)
7. Референце су обавезне јер ако их нема, може чланак да се обрише. Минимум су 3 референце.
8. Чланак ће бити бодован ако други корисници Википедије немају примедбе на њега (на пример, примедбе на стил писања, „набацан текст“, итд.), тј. ако чланак нема никакве (у терминологији Википедије) налепнице.

Напомена: Уколико је чланак специфичан, нема инфо-кутију ни слике, може да се ти задаци замене са додатних 1000 бајтова за ставку 2. и додатних 1000 бајтова за ставку 3. (укупно додатних 2000 бајтова).

Обука би била распоређена на двочасе:

1. Први двочас: предавање, упознавање са Викимедијом Србије и Википедијом; вежбање у песку и савладавање основа уређивања Википедије. Обавезан је већ креиран и активан налог на Википедији Србије да би се присуствовало првом двочасу.

Одабир тема.

2. Други двочас: Самостално креирање чланака на Википедији на српском; напомена: обавезне су референце

Напомињем да ће можда бити мало продужена едукација јер то зависи од самих студената и њихове информационе писмености.

Уколико некоме буде потребна додатна едукација, можемо организовати додатни термин или ЗООМ састанак, а комуницираћемо и имејлом и помагати студентима да напишу што боље чланке. Ранијих година су многи учесници добили наградне поене.